Gustavo Cuéllar

Gustavo Leonardo Cuéllar Gallegos (sündinud 14. oktoobril 1992 Barranquillas) on Colombia jalgpallur, kes mängib kaitsva poolkaitsjana Saudi Araabia kõrgliigaklubis Al Shabab ja Colombia jalgpallikoondises.

Ta alustas klubikarjääri Colombia klubis Deportivo Cali, mille meeskonnas debüteeris ta Colombia kõrgliigas 2009. aastal. Aastatel 2014–2016 mängis ta laenul Colombia klubis Junior.

2016. aasta jaanuaris sõlmis ta lepingu Brasiilia kõrgliigaklubiga Flamengo. 2018. aastal valiti Cuéllar fännide poolt Brasiilia kõrgliiga hooaja parimaks mängijaks (Craque da Galera)."Craque da Galera: Cuéllar, do Flamengo, vence disputa com Dudu e Maxi López". ge.globo.com. 3.12.2018. Vaadatud 20.1.2023

2019. aasta augustis liitus ta Saudi Araabia kõrgliigaklubiga Al Hilal. Al-Hilaliga tuli ta kolm korda Saudi Araabia meistriks. Aastatel 2019 ja 2021 võideti lisaks AFC Meistrite Liiga. 2023. aasta juulis sõlmis ta kolmeaastase lepingu samasse liigasse kuuluva Al-Shababiga.

Colombia jalgpallikoondises debüteeris Cuéllar 8. septembril 2015 mängus Peruu vastu. Koondisekarjääri esimese värava lõi ta 23. juunil 2019 Copa América viimases alagrupimängus Paraguay vastu. 2021. aasta Copa Américal saavutas ta Colombia koondisega kolmanda koha.

 Saavutused 
Deportivo Cali
Copa Colombia: 2010
Junior
Copa Colombia: 2015
Flamengo
Campeonato Carioca: 2017, 2019
Al-Hilal
Saudi Professional League: 2019–20, 2020–21, 2021–22
King Cup: 2019–20
AFC Meistrite Liiga: 2019, 2021
Saudi Super Cup: 2021

 Viited 

Kategooria:Colombia jalgpallurid
Kategooria:Clube de Regatas do Flamengo mängijad
Kategooria:Sündinud 1992